作者：南山居士
词牌/韵律：永遇乐

paragraphs: 满眼寒姿，桂蟾匀素，霜女同莹。
野屋喷香，池波弄影，仿佛鸾窥镜。
一枝堪寄，天涯远信，惆怅塞鸿难倩。
这情怀、厌厌怎向，无人伴我孤另。
风凄露冷。
仙郎此夜，若许枕衾相并。
解吐芳心，绸缪共约，学取双交颈。
好天难遇，从今一去，荏苒后期无定。
把柔肠、千萦万断，为伊薄幸。